CELEX: C2007/297/48
Language: da
Date: 2007-12-08 00:00:00
Title: Sag C-458/07: Sag anlagt den 10. oktober 2007 — Kommissionen for De Europæiske Fællesskaber mod Den Portugisiske Republik

8.12.2007   
            
            
               DA
            
            
               Den Europæiske Unions Tidende
            
            
               C 297/30
            
         Sag anlagt den 10. oktober 2007 — Kommissionen for De Europæiske Fællesskaber mod Den Portugisiske Republik
   (Sag C-458/07)
   (2007/C 297/48)
   Processprog: portugisisk
   Parter
   
      Sagsøger: Kommissionen for De Europæiske Fællesskaber (ved P. Andrade og G. Braun, som befuldmægtigede)
   
      Sagsøgt: Den Portugisiske Republik
   Sagsøgerens påstande
   
               —
            
            
               Det fastslås, at Den Portugisiske Republik har tilsidesat sine forpligtelser i henhold til Europa-Parlamentets og Rådets direktiv 2002/22/EF af 7. marts 2002 om forsyningspligt og brugerrettigheder i forbindelse med elektroniske kommunikationsnet og -tjenester (1), idet den ikke i praksis har sikret, at mindst én udtømmende nummerfortegnelse og mindst én udtømmende nummeroplysningstjeneste er tilgængelig for alle slutbrugere, som fastsat i direktivets artikel, 5, stk. 1 og 2, og artikel 25, stk. 1 og 3.
            
         
               —
            
            
               Den Portugisiske Republik tilpligtes at betale sagens omkostninger.
            
         Søgsmålsgrunde og væsentligste argumenter
   I Portugal optages abonnenter hos Vodafone, der udtrykker ønske om at få deres navn optaget i den almene nummerfortegnelse, forsat ikke i fortegnelsen.
   Tilsynsmyndigheden, ANACOM, har fortsat ikke truffet afgørelse om formatet og betingelserne for levering af de pågældende oplysninger. Den portugisiske stat er ansvarlig for den nuværende retlige situation.
   
      (1)  EUT L 108, s. 51.